**ESTONIA**

Artikkel 3 - Pädevate asutuste määramine

Eestis on Euroopa lähenemiskeeldu välja andma pädevad kaitstava isiku elukoha järgsed maakohtud. Maakohus saab Euroopa lähenemiskeelu tunnistuse koostada ja esitada üksnes juhul, kui eelnevalt on samas asjas tehtud otsus lähenemiskeelu kohaldamise kohta Eesti õiguse kohaselt.

Euroopa lähenemiskeelu tunnustamist ja kohaldamist Eestis on pädev otsustama kaitstava isiku elukoha järgne maakohus.

Kohtute kontaktandmed on kättesaadavad kohtute Lingil klikates avaneb uus aken[veebilehel](http://www.kohus.ee/et/eesti-kohtud/kontaktandmed).

Artikkel 4 - Keskasutuste kasutamine

Euroopa lähenemiskeelu kohaldamise otsustamise keskasutus on Justiitsministeerium.

Justiitsministeerium

Rahvusvahelise justiitskoostöö talitus

Tõnismägi 5a, 15191 Tallinn

e-post: Lingil klikates avaneb uus aken[central.authority@just.ee](mailto:central.authority@just.ee)

telefon: +372 620 8190; +372 620 8183; +372 620 8186

Artikli 17 lõige 3 – Keeled

Eesti Vabariik aktsepteerib lisaks eesti keelele tõlget inglise keelde.